2005D0059 — LV — 01.02.2008 — 003.001

Šis dokuments ir izveidots vienīgi dokumentācijas nolūkos, un iestādes neuzņemas nekādu atbildību par tā saturu

►B KOMISIJAS LĒMUMS (2005. gada 26. janvāris), ar ko apstiprina plānus klasiskā cūku mēra apkarošanai savvaļas cūkām un šo cūku ārkārtas vakcinācijai Slovākijā (izziņots ar dokumenta numuru K(2005) 127) (Vienīgi dokuments slovaku valodā ir autentisks) (Dokuments attiecas uz EEZ) (2005/59/EK) (OV L 024, 27.1.2005, p.46)

Grozīta ar:









▼B

KOMISIJAS LĒMUMS

(2005. gada 26. janvāris),

ar ko apstiprina plānus klasiskā cūku mēra apkarošanai savvaļas cūkām un šo cūku ārkārtas vakcinācijai Slovākijā

(izziņots ar dokumenta numuru K(2005) 127)

(Vienīgi dokuments slovaku valodā ir autentisks)

(Dokuments attiecas uz EEZ)

(2005/59/EK)







EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei ( 1 ) un jo īpaši tās 16. panta 1. punkta otro daļu un 20. panta 2. punktu, tā kā: (1) Slovākijā dažos apgabalos 2004. gadā savvaļas cūkām tika konstatēts klasiskais cūku mēris. Reaģējot uz klasiskā cūku mēra uzliesmojumu, Komisija ir pieņēmusi Lēmumus 2004/375/EK ( 2 ), 2004/625/EK ( 3 ) un 2004/831/EK ( 4 ), ar ko groza Komisijas 2003. gada 18. jūlija Lēmumu 2003/526/EK, kas attiecas uz aizsardzības pasākumiem attiecībā uz klasisko cūku mēri dažās dalībvalstīs ( 5 ), ar kuriem iedibināti daži atbilstoši slimības kontroles pasākumi. (2) Slovākija ieviesa intensīvu programmu, lai novērotu klasiskā cūku mēra izplatību savvaļas cūkām visā valstī un jo īpaši inficētajos rajonos. Šī programma joprojām tiek turpināta. (3) Saskaņā ar to Slovākija ir iesniegusi apstiprināšanai plānu par klasiskā cūku mēra izplatības apkarošanu Rajonu veterinārijas un pārtikas pārvaldēs šādos rajonos: Trnava (ko veido Piešt'any, Hlohovec un Trnava rajoni), Levice (ko veido Levice rajons), Nitra (ko veido Nitra un Zlaté Moravce rajoni), Topoľčany (ko veido Topoľčany rajons), Nové Mesto nad Váhom (ko veido Nové Mesto nad Váhom rajons), Trenčín (ko veido Trenčín un Bánovce nad Bebravou rajoni), Prievidza (ko veido Prievidza un Partizánske rajoni), Púchov (ko veido Púchov un Ilava rajoni), Žiar nad Hronom (ko veido Žiar nad Hronom, Žarnovica un Banská Štiavnica rajoni), Zvolen (ko veido Zvolen un Detva rajoni), Banská Bystrica (ko veido Banská Bystrica un Brezno rajoni), Lučenec (ko veido Lučenec un Poltár rajoni), Krupina un Veľký Krtíš. (4) Turklāt Slovākija plāno uzsākt savvaļas cūku vakcināciju Trenčín, Bánovce nad Bebravou, Prievidza, Partizánske, Zvolen, Krupina, Detva, Veľký Krtíš, Lučenec un Poltár rajonos, tādēļ tā iesniedza apstiprināšanai ārkārtas vakcinācijas plānu. (5) Slovākijas iestādes savvaļas cūku vakcinācijai pret klasisko cūku mēri (C celms) ir atļāvušas izmantot dzīvu novājinātu vakcīnu, pievienojot to barībai. (6) Slovākijas iesniegtie plāni klasiskā cūku mēra apkarošanai savvaļas cūkām un šo cūku ārkārtas vakcinācijai noteiktos rajonos ir izskatīti un ir atzīts, ka tie atbilst Direktīvai 2001/89/EK. (7) Pārredzamības nolūkos šajā lēmumā jānosaka ģeogrāfiskie apgabali, kuros īstenojami slimības apkarošanas un ārkārtas vakcinācijas plāni. (8) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, tā kā: IR PIEŅĒMUSI ŠO LĒMUMU.







1. pants

Slovākijas iesniegtais plāns klasiskā cūku mēra apkarošanai savvaļas cūkām pielikuma 1. punktā noteiktajos apgabalos ir apstiprināts.

2. pants

Slovākijas iesniegtais plāns savvaļas cūku ārkārtas vakcinācijai pielikuma 2. punktā noteiktajos apgabalos ir apstiprināts.

3. pants

Slovākija nekavējoties veic vajadzīgos pasākumus, lai pildītu šo lēmumu, un šos pasākumus publicē. Par to tūlīt informē Komisiju.

4. pants

Lēmums ir adresēts Slovākijas Republikai.

▼M3









PIELIKUMS

1. Apgabali, kuros jāīsteno savvaļas cūku vidū izplatītā klasiskā cūku mēra apkarošanas plāns

Veterinārijas un pārtikas pārvalžu teritorijas šādos rajonos: Žiar nad Hronom (kas ietver Žiar nad Hronom, Žarnovica un Banská Štiavnica rajonu), Zvolen (kas ietver Zvolen, Krupina un Detva rajonu), Lučenec (kas ietver Lučenec un Poltár rajonu), Veľký Krtíš (kas ietver Veľký Krtíš rajonu), Komárno (kas ietver teritoriju uz austrumiem no 64. autoceļa, uz ziemeļiem no Ungārijas robežas un uz rietumiem no Nové Zámky rajona), Nové Zámky (kas ietver teritoriju uz austrumiem no Komárno rajona un uz austrumiem no 64. autoceļa, uz dienvidiem no 75. autoceļa un uz ziemeļiem no Ungārijas robežas) un Levice (kas ietver teritoriju uz austrumiem no Nové Zámky rajona un uz austrumiem no 66. autoceļa (E77), uz dienvidiem no 75. autoceļa, uz ziemeļiem no Ungārijas robežas un uz rietumiem no Veľký Krtíš rajona).

2. Apgabali, kuros jāīsteno plāns par savvaļas cūku ārkārtas vakcināciju pret klasisko cūku mēri

Veterinārijas un pārtikas pārvalžu teritorijas šādos rajonos: Žiar nad Hronom (kas ietver Žiar nad Hronom, Žarnovica un Banská Štiavnica rajonu), Zvolen (kas ietver Zvolen, Detva un Krupina rajonu), Lučenec (kas ietver Lučenec un Poltár rajonu) un Veľký Krtíš (kas ietver Veľký Krtíš rajonu).